audio audio | transcription string | speaker int64 |
|---|---|---|
Senātus Americānōrum cōnfirmāvit Ketanjī Brown Jackson inter Suprēmōs Iūdicēs numerātum īrī postquam Stephanus Breyer, octōgintā et trēs annōs nātus, ad vītam prīvātam recesserit. | null | |
Cūria illa est pars reīpūblicae minimē populāris, cūius iūdicēs ā praeside prōpōnuntur et ā Senātū approbantur sine suffrāgiīs populāribus, et perpetuō officiō appellātōriās causās audiunt; | null | |
itaque semper summā factiōnum dissēnsiōne creantur suprēmī iūdicēs. | null | |
Nundinae Rusticōrum Bellinghamēnsēs. | null | |
Diē Saturnī tricēsimō iam annō coepērunt nundinae rusticōrum Bellinghamiae celebrārī. | null | |
Ut mōris est Bellinghamiae, brassica iacta est in manūs puerī, quō rītū innuitur nōn sōlum initium temporis, quō ipsa terra, māter omnium, alimenta hominibus prōfert, sed etiam patrimōnium nostrae urbis, quod fīliīs est trādendum. | null | |
Nōn sōlum agricolae frūgēs, frūctūs, frūmentum et carnēs et cāseum venditant, sed etiam fabrī et fictōrēs et artificēs omnium generum magnam mercium abundantiam expōnunt, et lyricī canunt, et ars battuendī puerīs docētur. | null | |
Nundinae habentur in mediā urbe singulīs diēbus Saturnīs, ā decimā hōrā mātūtīnā ad secundam hōram pōmerīdiānam usque per mēnsem Decembrem. | null | |
Hī sunt Nuntiī Latīnī Vasintōniēnsēs, quī in Occidentālī studiōrum Ūniversitāte Vasintōniēnsī collēgērunt ac recitant Victōria et Līber et Lībertās et Gavīnus. | null | |
Hodiē est tertius diēs mēnsis Aprīlis et, feriīs actīs, vernāle incipit spatium acadēmicum. | null | |
Formōsa Mōta. | null | |
Sub marī terra prope Formōsam īnsulam est vehementer mōta, quō factō in īnsulā ipsā nōnnulla aedificia corruērunt, ac novem hominēs periērunt. | null | |
Mōtus terrae, cūius vīs supra septimum gradum Richteriānum ascendisse putātur, etiam in Sīnīs est perceptus. | null | |
Sēdes Lēgātiōnis Excīsa. | null | |
Damascī in Sȳriā, aedificium, quod pars fuerat sēdis lēgātiōnis Persārum, est ab Isrāēlītīs solō aequātum. | null | |
Inter aliōs, Mahōmētus Rēza Zahēdī, præfectus Persārum mīlitum ēlectōrum, et ēius adiūtor sunt interfectī. | null | |
Dīna Boluarte negat sē magistrātum dēpositūram. | null | |
Dīna Boluarte, praeses Perūviānōrum, diē Saturnī negāvit sē magistrātum dēpositūram, postquam custōdēs publicī et accūsātor pūblicus domum suam excusserant ut cognōscerent, an illa hōrologia possidēret. | null | |
Nam diurnāriī quīdam retulerant eam hōrologia habēre pretiōsa, quod Boluarte ipsa nōn negat—immo hōrologia etiam apertē gerit—quamquam nōn dīcit, unde hōrologia habeat. | null | |
Boluarte septima praeses est Perūviānōrum quae creāta est intrā sex annōs; | null | |
mōs enim est Perūviānīs praesidēs in carcerem condere. | null | |
Quārē Perūviānī etiam carcer praesidiāle habent, quod annīs recentiōribus est praesidum plēnum. | null | |
Sex ministrī diē Lūnae muneribus suīs subitō abdīcāvērunt. | null | |
Maliēnsēs comitia quærunt. | null | |
Factiōnēs politicae Maliēnsium regimen mīlitāre, quod annō bis millēsimō vīcēsimō rempūblicam ēverterat, rogāvērunt, quando comitia dēnuō habenda essent. | null | |
Promittēbat enim exercitus prīmum intrā duōs annōs, deinde mēnse Februāriō hūius annī, sē comitia populō restitūtūrum. | null | |
Nunc vērō rogantibus quando arma tōgae cēdant, nullum datur respōnsum. | null | |
Sententia in Samuēl Bankman-Fried dicta. | null | |
Samuēl Bankman-Fried, mēnse Novembre fraudis et interversiōnis damnātus, ut quī octāgiēns milliēns centēna mīlia dollārōrum furātus esset, vigintī quinque annōs vinculīs pūblicīs tenēbitur. | null | |
Antequam dēprehensus est, Bankman-Fried nōtissimus cōnatus erat vidērī sectātor novae philosophiae “efficācis hūmānitātis” quae iūvenēs hortātur, ut quam maximam pecūniam ipsī lucrentur quam sīc largiantur aliīs, ut illī merērī videantur. | null | |
Kaplan autem praetor causae praefectus dīxit sub speciē falsae illīus “hūmānae” largitiōnis et fraude furtōque ūsum Bankman-Fried temptāvisse senātōrēs magistrātūsque corrumpere. | null | |
Venēna in Oregōniā iterum prohibentur. | null | |
Christīna Kotek, summa magistrātus Oregōniēnsium, novam lēgem probāvit, quā iterum prohibētur nē quis possideat venēna illicita, ut opium cocaīnam methamphetamīnum. | null | |
Plēbis scītū enim Oregōniēnsēs annō bis millēsimō vīcēsimō crīmen sustulērunt, ut ūsus venēnī esset medicīs potius curāndus quam magistrātibus pūniendus, sed ex eō tempore multī Oregōniēnsēs venēnīs illicitīs moriuntur, dum paucī venēnō addictī ad bonam valētūdinem medicōrum auxiliō restituuntur. | null | |
Iōsēphus Lieberman diem obiit. | null | |
Iōsēphus Lieberman, ōlim senātor Americānus factiōnis sinistrae et strenuus fautor bellī in Iraquiam gestī, diem obiit. | null | |
Vīxit annōs octōginta et duōs. | null | |
Richardus Serra diem obiit. | null | |
Richardus Serra, sculptor Americānus et postmodernus quī et “poēta ferrī” vocitābātur, diem obiit. | null | |
Inter ēius opera numeratur Triangulum Wrightiānum, quod in Occidentālī studiōrum Ūniversitāte Vasintōniēnsī stat prope aedēs artium machinālium. | null | |
Vīxit Serra annōs octōginta et quīnque. | null | |
Hodiē, duodēvīcēsimō diē mēnsis Octōbris, Britannia adhūc est in Eurōpā, et Boris Johnson Britannīs adhūc praeest. | null | |
Ultimō articulō temporis Johnson potuit suadēre Eurōpaeīs, quī negāverant sē dē novō pactō actūrōs, ut dē novō pactō agerent: | null | |
quod pactum diē Saturnī senātus Britannōrum aut probābit aut, quod ter iam ēgit, improbābit. | null | |
Leō Varadkar, minister prīmārius Hibernōrum, iam prōfessus est sē nōn spectātūrum esse disceptatiōnem, quae in senātū Britannōrum habēbitur, sed ludum potius harpastī: | null | |
Tōkiī enim certābunt Hibernī ac Neozēlandiēnsēs. | null | |
Dē rēbus Sȳriacīs. | null | |
Tayyip Erdogan, praeses Turcārum, quī cum Michāēl Pence vice-praeside et Michāēl Pomēpiō ministrō rēbus exterīs Americānōrum, quī Turcīs sunt sociī, est collocūtus, moderātiōnis observandae causā cōnsēnsit indūtiās facere quinque diērum, quo facilius Curdī dē regiōne Sȳriacā, quam Turcae capere cupiunt, ēgrederentur. | null | |
Donaldus autem Tusk, qui conciliō Eurōpaeō praeest, negāvit indūtiās esse appellāndās sed postulātiōnem potius dēditiōnis; | null | |
hortātus porrō est Turcās ut suās cōpiās dē Sȳriā dēdūcerent. | null | |
Emmanuēl Macron, praeses Gallōrum, dīxit impetum Turcicum esse īnsānum. | null | |
Proximā hebdomade Erdogan cum Vladimirō Putin praeside Russōrum et sociō regiminis Sȳrōrum colloquētur dē pāce inter Turcās et Sȳrōs compōnendā. | null | |
Dē Hongcongiā. | null | |
Carrie Lam, praefecta Hongcongēnsium, diē Mercuriī coacta est sollemnem ōrātiōnem coram senātū habendam intermittere et dērelinquere, cum senātōrēs, quī lībertātī favent, eam dē rostrīs explōderent atque in eam reclāmārent. | null | |
Posteā illa in locō serēniōre et sēcūriōre ōrātiōnem ēdidit per spectāculum cīnēmatographicum. | null | |
Quā in ōrātiōne prōmīsit regimen actūrum, ut pecūnia pauperibus darētur quā conclāvia sibi invenīrent, atque ut novae īnsulae in marī Sīnēnsī et merīdiōnālī struerentur ubi novī vīcī aedificārentur. | null | |
Nōn autem cīvibus diu reclāmantibus respondit, quī cupiunt lībertātem, quā secundum foedus inter Sīnēnsēs et Britannōs pactum fruuntur, dēfendere, nē sub iugō Sīnēnsium tyrannidis opprimantur. | null | |
Eōdem diē in Iacobulum Sham, reclāmātorem nōtum quī agit ut iūra hūmāna dēfendantur, impetum fēcērunt latrōnēs armātī malleīs aliīsque ferrāmentīs. | null | |
Reclāmātōrēs poscunt ut rogātiō, quā, sī lātā esset, licēret Sīnēnsibus cīvēs Hongcongēnsēs postulāre in suam diciōnem reddendōs, rīte tollātur; | null | |
ut quaestiō habeātur dē vī ab custōdibus pūblicīs in reclāmātōrēs adhibitā; | null | |
nē reclāmātōrēs tumultuōsī esse dīcantur; | null | |
nē reclāmātōrēs crīmine accūsentur quod iūra sua tueantur; | null | |
lūdus pedifollis adeō vehementer actus est, ut neuter grex posset ullum punctum ferre. | null | |
Praeses Chirgisiae mūnere sē abdicat. | null | |
Pisphecī, diē Iōvis, Suronbāius Ienbecōvius, praeses Chirgisiae, magistrātū sē abdicāvit post ferē duās hebdomadēs tumultuōsās, inter quās factiōnēs praesidī oppositae aedēs pūblicās paulisper cēperant atque inter sē pugnāre coeperant. | null | |
Suffrāgiīs enim diē quartō lātīs ac numerātīs, variae factiōnēs clāmitābant comitia esse adulterāta ac rempūblicam ēvertendam. | null | |
Ienbencōvius ideō cessit, quod timuit nē mīlitēs cogerentur sanguinem cīvium tumultuōsōrum effundere, sī ipse auctōritātem retinēret, nec voluit nōmen suum in rēbus gestīs Chirgisiēnsium cum caede cīvium coniungī. | null | |
Salvātor Centumfocēnsis Cepēda comprehēnsus. | null | |
Salvātor Centumfocēnsis Cepēda, ōlim administer exercituī Mexicānō praefectus, Angelopolī in Californiā cīvitāte est ab Americānīs comprehēnsus, ut quī vidērētur, Poenā Nepōte praeside, cum pharmacopōlīs armātīs ac scelestīs latrōnum sociētātibus contrā suōs cōnspīrāsse. | null | |
Iam Novī Eborācī causam suam ipsīus dīcit Iānuārius Garcīa Lūna, Philippō Caldāriō praeside administer cīvium salūtis tuendae praefectus, quī etiam accūsātur dōnōrum ā latrōnibus et pharmacopōlīs acceptōrum. | null | |
Quī duo magistrātūs suīs prō pecūniā prōdendīs etiam cīvibus Americānīs nocuisse habentur. | null | |
Britannia dē Ūniōne Eurōpaeā dēscīscere pergit. | null | |
Itaque parandum esse Britannīs, ut cum Eurōpaeīs mercātūram annō proximō facerent eōdem mōre quō iam facerent Austrāliānī. | null | |
Susanna Marin seclūsa. | null | |
Susanna Marin, quae summum magistrātum Finnōrum obtinet, inter negōtia Bruxellīs agenda sēmet ipsam ab aliīs sēclūsit et cōnsilia cēpit in Finniam regrediendī, cum cognōvisset fierī posse ut corōnāriam luem contraxisset. | null | |
Stephanus Lofven locum ēius tenēbit. | null | |
Etiam Ursula von der Leyen et Matthaeus Morawiecki ā cōnsiliō principum abesse cōguntur propter novum illum morbum. | null | |
Rolandus Ferdinandus in diciōnem Americānōrum redditus. | null | |
Iōhannes Rolandus Ferdinandus, quī ab annō bis millēsimō quartō decimō in mēnsem Iānuārium huius ipsīus annī praeses fuit Honduriēnsium, ā suīs cīvibus comprehēnsus est atque in diciōnem Americānōrum redditus. | null | |
Accūsātōrēs Neoeborācēnsēs dīcunt Rolandum Ferdinandum, cum simulāret sē socium Americānōrum in illicitō cocaīnī mercātū reprimendō esse, rē vērā dōnīs mercātōrum cocaīnī corruptum cūrāvisse, ut venēnum in Americam per Hondūriam clam transportārētur. | null | |
Diē Iōvis pristinus ille praeses est ipse in Americam vectus, ubi frāter iam vītam agit pūblicīs vinculīs onerātus. | null | |
Raphaēl Corrēa petitur. | null | |
Iūdicēs Aequitōriānī, quī Raphaēl Corrēam Dēlicātum pristinum praesidem iam donōrum acceptōrum damnāvērunt, nunc quaerunt ut ille ā Belgīs, apud quōs fugitīvus habitat, secundum foedera et iūs gentium tradātur. | null | |
Praeses autem prō suā parte dīcit sē asȳlum inter Belgās habēre, neque in Aequitōriam reversūrum ubi factiōsī inimīcī sē persequerentur. | null | |
Pretium oleī palmārum glīscit. | null | |
Indonēsiānī magistrātūs ex inopīnātō interdīxērunt nē quis oleum palmārum ē fīnibus Indonēsiae exportāret, nē pretium oleī illīus, quod in arte coquināriā adhibētur, domī quidem augērētur. | null | |
Forīs sine dubiō pretium iam magnum etiam augēbitur. | null | |
Nam, ut Russia et Ucraīnā magnam vim frūmentī necnon etiam oleī hēlianthī exportāre solēbant, sīc Indonēsia maximam venditābat cōpiam oleī palmārum, quod omnium oleī generum est in tōtō mundō ūsitātissimum. | null | |
Pretiīs oleī et frūmentī et fere omnis cibī auctīs, perīculum sēditiōnis et tumultūs imminet. | null | |
Carolus Ghosn ā Gallīs petītus. | null | |
Carolus Ghosn, ōlim societātī autoraedāriae “Nissan” dictae praefectus et nunc fugitīvus quī ē manibus Iapōnum in Libanum ēvāsit, nunc quaeritur ā magistrātibus Gallicīs, quī mandātum comprehēnsōrium omnibus gentibus mīsērunt. | null | |
Gallī enim suspicantur Carolum Ghosn pecūniam societātis autoraedāriae per negōtiātōrēs Omāniānōs fūrātum esse. | null | |
Britannia et Ruanda. | null | |
In Britanniā, quō mīlia hominum, ē multīs gentibus oriundōrum, nuper sē cōnferunt, Prītī Patel, rēbus internīs praefecta, nuntiāvit omnēs, quī conantur in Britanniam contrā lēgēs migrāre, in Ruandam deportātum īrī. | null | |
Ruanda ā Britanniā quadrāgiēs centēna mīlia passuum distat. | null | |
Nec sōlī Britannī hoc cōnsilium capiunt: | null | |
nam annō bis millēsimō quartō decimō Isrāēlītae etiam multōs, quī in suōs finēs migrāre temptāverant, in Ruandam et Ugandam mīsērunt, et Dānī nunc volunt cum Ruandēnsibus dē eōdem cōnsilō agere. | null | |
Therēsa Māia, ōlim ministra prīmāria Britannōrum, cōnsilium vituperāvit, ut quod nec lēgitimum nec commodum neque efficax esset. | null | |
Māia ipsa, tam cum rēbus internīs praefecta esset quam cum summum magistrātum obtinēret, identidem prōmittēbat sē actūram, ut numerus immigrantium dēminuerētur. | null | |
Dē festīs tulipārum. | null |
Subsets and Splits
No community queries yet
The top public SQL queries from the community will appear here once available.